પ્રાપ્ત વિગત અનુસાર ખાંભા તાલૂકાના નવા માલકનેશ ગામની માલિકીની વાડીમાં કામ કરતા શ્રમિક પરિવારની પુત્રી અને તેની માતા કોમલબેન ઓરડીમાં સુતા હતા ત્યારે મધરાત્રે દીપડો આવી ચડ્યો હતો. દરમિયાન દીપડાએ બાળકીને ઉઠાવી જવાનો પ્રયાસ કર્યો હતો. આ તકે કોમલબેન અચાનક જાગી ગયા હતા અને દીપડાને પડકાર્યો હતો. જેના પગલે દીપડો કોમલબેન પર ત્રાટક્યો હતો. દીપડાએ કોલમબેનના માથામાં દાત ભરાવી દેતા હો-હા થઈ ગઈ હતી. દરમિયાન ઓરડીની બહાર સુતેલા કોલમબેનના પતિ ધીરૂભાઈ સહિતના શ્રમિકો જાગી ગયા હતા. અને દીપડાને પડકારતા દીપડો અંધારામાં નાસી છૂટ્યો હતો.